techiaith/cofnodycynulliad_en-cy huggingface dataset:
English: Thank you very much for that response. On the fourteenth of this month, this railway bridge was demolished after a lorry struck it, and made the structure unsafe. Now, there are gaps where there once was a bridge, and the fact that there is no bridge there is now a threat to any future plans to reopen the rail line. I am convinced that reopening that rail line would be hugely beneficial to the economy of northern Anglesey, particularly the town of Amlwch. There is a line in place already; it's not just grassland. Now, I will remind the Government that you named Llangefni as one of 12 stations last year that were a priority to be reopened - without a bridge, there'll be no station. So, will the Government commit to supporting the Isle of Anglesey County Council as they put pressure on Network Rail to ensure that a new bridge is put in place that would be appropriate to carry rail in future, and also to support the council in doing research on options for that route, including the possibility of widening it - the abutments and so on - so that this event can lead to an improvement rather than a missed opportunity?
Welsh: Diolch yn fawr ichi am yr ymateb yna. Ar y pedwerydd ar ddeg o'r mis yma, mi gafodd y bont rheilffordd yma ei thynnu lawr, a hynny ar ôl i lorri ei tharo hi a'i gwneud hi yn anniogel. Rŵan, gaps sydd yna lle'r oedd yna bont cynt, ac mae'r ffaith nad oes yna bont yna bellach yn bygwth unrhyw gynlluniau ar gyfer y dyfodol i ailagor y lein. Rydw i'n gwbl grediniol y byddai ailagor y lein yna yn fuddiol iawn i economi gogledd Ynys Môn, yn enwedig tref Amlwch. Mae yna lein yna yn barod, wrth gwrs; nid glaswellt sydd yno. Rŵan, fe wnaf atgoffa'r Llywodraeth eich bod chi wedi enwi Llangefni fel un o'r 12 gorsaf y llynedd a oedd yn flaenoriaeth ar gyfer cael eu hailagor - heb bont, fydd yna ddim gorsaf. Felly, a wnaiff y Llywodraeth ymrwymo i gefnogi Cyngor Sir Ynys Môn wrth iddyn nhw bwyso ar Network Rail i sicrhau bod pont newydd yn cael ei gosod a fyddai'n addas i gario trên yn y dyfodol, a hefyd i gefnogi'r cyngor i wneud gwaith ymchwil ar opsiynau rŵan ar gyfer y ffordd yna, yn cynnwys y posibilrwydd o'i lledu hi - lledu'r abutments ac ati - fel bod y digwyddiad yma yn gallu arwain at welliant yn hytrach na cholli cyfle?
English: The Member makes a series of good points. The Member's well aware that the bridge was a Network Rail asset, and therefore is not devolved to us, and enhancing and maintaining it is not within our devolved competence. But alongside him, I welcome Anglesey Central Railway company's intention to run the heritage railway services along the line, and recognise the importance of building a replacement bridge in Llangefni to enable them to deliver their aspirations. The Welsh Government is unfortunately not able to offer financial assistance as such, but we are very happy for officials to be engaged in any and all of the discussions between the Isle of Anglesey County Council, Anglesey Central Railway company and Network Rail to explore all the other opportunities that the Member listed in terms of funding. It is also worth mentioning that the new station at Llangefni has made it through to stage 2 assessment in terms of its refurbishment. If it should make it all the way to final stage, stage 3, then obviously the new station there is commensurate to the line being in existence, so that would put further pressure on Network Rail to put the line back in place. So, we're very happy to support with officials' time and energy, as you suggest.
Welsh: Mae'r Aelod yn gwneud cyfres o bwyntiau da. Mae'r Aelod yn gwbl ymwybodol mai ased Network Rail oedd y bont, ac felly nid yw wedi'i datganoli i ni, ac nid yw ei gwella a'i chynnal yn rhan o'n cymhwysedd datganoledig. Ond ochr yn ochr ag ef, rwy'n croesawu bwriad Cwmni Rheilffordd Canol Môn i redeg y gwasanaethau rheilffordd treftadaeth ar hyd y llinell, ac yn cydnabod pwysigrwydd adeiladu pont newydd yn Llangefni i'w caniatáu i wireddu eu dyheadau. Yn anffodus, ni all Llywodraeth Cymru gynnig cymorth ariannol fel y cyfryw, ond rydym ni'n hapus iawn i swyddogion gymryd rhan mewn unrhyw a phob trafodaeth rhwng Cyngor Sir Ynys Môn, Cwmni Rheilffordd Canol Môn a Network Rail i archwilio'r holl gyfleoedd eraill a restrwyd gan yr aelod o ran cyllid. Mae hefyd yn werth sôn bod yr orsaf newydd yn Llangefni wedi ei llwyddo i fynd drwy asesiad cam 2 o ran ei hailwampio. Pe byddai'n mynd yr holl ffordd i'r cam terfynol, cam 3, yna mae'n amlwg bod yr orsaf newydd yno yn gymesur â bod y rheilffordd yn bodoli, felly byddai hynny'n rhoi mwy o bwysau ar Network Rail i adsefydlu'r rheilffordd. Felly, rydym ni'n hapus iawn i gynorthwyo gydag amser ac egni swyddogion, fel yr ydych yn ei awgrymu.
English: In 2012, Network Rail estimated the cost of reinstating the Amlwch rail line at more than £25 million. In consequence, in December 2014, I asked the First Minister to consider supporting reopening the stretch from Gaerwen to Llangefni as a heritage connection, and, of course, this bridge would be critical. I said the precedent had been established in Llangollen with the link to Corwen, not only as a heritage connection, but also as an economic and social connection for people at both ends of the lines. And the First Minister replied that it was something that the Welsh Government would be keen to investigate and work on. So, what has happened since December 2014 and the First Minister's statement in reply to my question on this then?
Welsh: Yn 2012, amcangyfrifodd Network Rail y byddai'r gost o ailgyflwyno rheilffordd Amlwch yn fwy na £25 miliwn. O ganlyniad, ym mis Rhagfyr 2014, gofynnais i'r Prif Weinidog i ystyried cefnogi ailagor y darn o Gaerwen i Langefni fel cysylltiad treftadaeth, ac, wrth gwrs, byddai'r bont hon yn hanfodol. Dywedais fod y cynsail wedi ei sefydlu yn Llangollen gyda'r cysylltiad i Gorwen, nid yn unig fel cysylltiad treftadaeth, ond hefyd fel cysylltiad economaidd a chymdeithasol i bobl ar ddau ben y rheilffordd. Ac atebodd y Prif Weinidog ei fod yn rhywbeth y byddai Llywodraeth Cymru yn awyddus i ymchwilio iddo a gweithio arno. Felly, beth sydd wedi digwydd ers mis Rhagfyr 2014 a datganiad y Prif Weinidog mewn ymateb i'm cwestiwn am hyn bryd hynny?
English: As I say, it's a Network Rail asset and we have been putting some pressure on Network Rail to do something about it, and, as I outlined to Rhun ap Iorwerth, we're very happy for officials to work on any scheme that looks like it will bring the line back into beneficial use and do the historic investigation that he mentioned in order to see what can be done. We're also wanting to be in a position to attract funding for new stations if it becomes available, and so we've started, as I said, work on developing business cases for possible investment, and that does include the Llangefni station as one of those possibilities.
Welsh: Fel y dywedais, mae'n ased Network Rail, ac rydym wedi bod yn rhoi rhywfaint o bwysau ar Network Rail i wneud rhywbeth ynglŷn â'r peth, ac, fel yr amlinellais ar gyfer Rhun ap Iorwerth, rydym ni'n fodlon iawn i swyddogion weithio ar unrhyw gynllun sy'n debygol o adfer y llinell a gwneud defnydd buddiol ohoni, yn ogystal â gwneud yr ymchwiliad hanesyddol y cyfeiriodd ato, er mwyn gweld beth y gellir ei wneud. Rydym yn awyddus hefyd i fod mewn sefyllfa i ddenu cyllid ar gyfer gorsafoedd newydd os bydd ar gael. Felly rydym wedi dechrau, fel y dywedais, ar waith i ddatblygu achosion busnes ar gyfer buddsoddiad posibl, ac mae hwnnw'n cynnwys gorsaf Llangefni ymhlith y posibiliadau.
English: The next item, therefore, is the business statement and announcement and I call on the leader of the house. I will give her some time to change files. And therefore I call on the leader of the house to make her statement - Julie James.
Welsh: Yr eitem nesaf, felly, yw'r datganiad a chyhoeddiad busnes gan arweinydd y tŷ. Rydw i'n rhoi'r amser iddi newid ei ffeils. Ac felly galw ar arweinydd y tŷ i wneud ei datganiad - Julie James.
English: There is one change to this week's business, which is to reduce the length of oral Assembly questions to the Counsel General. Draft business for the next three weeks is set out in the business statement and announcement, which can be found amongst the meeting papers available to Members electronically.
Welsh: Mae un newid i fusnes yr wythnos hon, sef cyfyngu hyd cwestiynau llafar y Cynulliad i'r Cwnsler Cyffredinol. Nodir busnes drafft y tair wythnos nesaf yn y datganiad a chyhoeddiad busnes, y gellir ei weld ymysg papurau'r cyfarfod sydd ar gael i'r Aelodau'n electronig.
English: Leader of the house, may I ask for a statement from the Cabinet Secretary for health on the inequality of services provided by local health boards in Wales's NHS, please? I have been contacted by a constituent who suffers from progressive coronary artery disease, CAD. This disease is slowly flooding up his arteries, increasing his risk of suffering a heart attack, stroke or blood clot. His specialist has recommended that he should be treated with apheresis and, if he were living in Cardiff, his consultant would have given this treatment straight away. However, because Aneurin Bevan health board do not recognise this as a standard procedure, they have had to make an individual patient funding request for this treatment. Can we have a statement from the Cabinet Secretary on why patients are being denied life-changing treatments simply because of where they live and what action he will take to address this postcode lottery in the NHS in Wales, please?
Welsh: Arweinydd y Tŷ, a gaf i ofyn am ddatganiad gan Ysgrifennydd y Cabinet dros Iechyd ar yr anghydraddoldeb o ran y gwasanaethau a ddarperir gan fyrddau iechyd lleol yn y GIG, os gwelwch yn dda? Mae etholwr sy'n dioddef o glefyd y rhydweli coronaidd cynyddol, CAD, wedi cysylltu â mi. Mae'r clefyd yn peri i'w rydwelïau orlifo'n raddol, gan gynyddu ei risg o gael trawiad ar y galon, strôc, neu glotiau gwaed. Mae ei arbenigwr wedi argymell iddo gael ei drin gydag afferesi. Pe bai'n byw yng Nghaerdydd, byddai ei ymgynghorydd wedi cynnig y driniaeth hon iddo ar unwaith. Fodd bynnag, gan nad yw Bwrdd Iechyd Aneurin Bevan yn cydnabod bod hyn yn rhan o'r weithdrefn safonol, maent wedi gorfod gwneud cais cyllido claf unigol ar gyfer y driniaeth hon. A gawn ni ddatganiad gan Ysgrifennydd y Cabinet i egluro pam mae cleifion yn cael eu hatal rhag derbyn triniaethau a allai newid eu bywydau, a hynny oherwydd lle maent yn byw, a pha gamau y bydd yn eu cymryd i fynd i'r afael â'r loteri cod post yn y GIG yng Nghymru, os gwelwch yn dda?
English: I don't think it is a postcode lottery. The Member's actually answered his own question, and has set out the procedure by which he applies for the funding that he needs. So, if he's having a problem with that, I suggest he writes with more detail to the Cabinet Secretary.
Welsh: Nid wyf yn credu ei bod yn loteri cod post. Mae'r Aelod wedi ateb ei gwestiwn ei hun mewn gwirionedd, gan nodi'r weithdrefn a ddefnyddir i wneud cais am y cyllid sydd ei angen. Felly, os oes ganddo broblem gyda hynny, awgrymaf iddo ysgrifennu at Ysgrifennydd y Cabinet gyda rhagor o fanylion.
English: Could we have a statement on the rise of racism and hate crime in Wales since 2016? And I'm sure that you'd like to share with me the absolute disgust about the incident that happened on a Ryanair flight at the weekend and say that there is no place for this sort of behaviour, certainly across the world, but more specifically here in Wales. And the facts are simple, that, since the referendum vote, the figures of race crime and hate crime have shot through the roof. Police figures obtained through a freedom of information request show that incidents surged by 23 per cent, Gwent being the biggest area that was affected, with a rise of 77 per cent - that's a 77 per cent rise in incidents from the previous year. That's an unparalleled rise during the time that these records have been kept. Now, those incidents reported in the past year included a Muslim woman being dragged along the pavement by her hijab, two Polish men being attacked in the street, resulting in the death of one of them, a Muslim man and woman being squirted with acid, leaving them with life-changing injuries - these are the most despicable crimes and they have been fuelled by racism and hatred towards the other. There is no area whatsoever in the UK that hasn't escaped these crimes, even those areas where they have voted very strongly to stay in the EU. And there were - 76 per cent of incidents were restricted to verbal abuse; 14 per cent of cases involved threat of actual or physical violence. The statistics are extremely interesting -
Welsh: A oes modd inni gael datganiad ynglŷn â'r cynnydd mewn hiliaeth a throseddau casineb yng Nghymru ers 2016? Rwy'n sicr eich bod chithau hefyd wedi'ch ffieiddio gan y digwyddiad ar awyren Ryanair yn ystod y penwythnos, ac yn cytuno â mi pan ddywedaf nad oes lle ar gyfer y math hwn o ymddygiad o gwbl, yn sicr ar draws y byd, ac yn enwedig yma yng Nghymru. Ac mae'r ffeithiau yn syml. Ers y bleidlais refferendwm mae cynnydd aruthrol wedi bod yn ffigurau troseddau hiliol a throseddau casineb. Mae ffigurau'r heddlu, a gafwyd drwy gais rhyddid gwybodaeth, yn dangos cynnydd o 23 y cant mewn digwyddiadau, gyda Gwent yn gweld yr effaith gryfaf, gyda chynnydd o 77 y cant - mae hynny'n gynnydd o 77 y cant o'i gymharu â'r flwyddyn flaenorol. Nid oes cynnydd tebyg wedi bod ers dechrau'r cofnodion hyn. Roedd digwyddiadau y llynedd yn cynnwys llusgo menyw Fwslimaidd hyd y palmant gerfydd ei hijab, ymosodiad ar ddau ddyn Pwylaidd ar y stryd, digwyddiad a arweiniodd at farwolaeth un ohonynt, a chwistrellu dyn a dynes Fwslimaidd ag asid, gan eu hanafu mewn ffordd a fydd yn newid eu bywydau - mae'r rhain yn droseddau gwbl ffiaidd a gafodd eu hysgogi gan hiliaeth a chasineb tuag at berson arall. Nid oes unrhyw ardal o'r DU sydd wedi llwyddo i osgoi'r troseddau hyn, hyd yn oed yn yr ardaloedd hynny lle gwelwyd pleidlais gref o blaid aros yn yr UE. Ac roedd - 76 y cant o achosion wedi eu cyfyngu i gam-drin geiriol; 14 y cant o achosion yn ymwneud â bygythiad o drais gwirioneddol neu gorfforol. Mae'r ystadegau yn hynod ddiddorol -
English: You do need to come to your point now, Joyce.
Welsh: Mae angen ichi ddod at eich pwynt yn awr, Joyce.
English: I am, thank you. In terms of hate crime, 40 per cent of them are in terms of religion and over 50 per cent of them are against Muslim people, and just less than that against Jewish people. So, there's a real need, I feel, for us to take hold of this. I raise it now, because the police are bracing themselves for much more of the same and higher levels of incidents once we leave the EU.
Welsh: Rwyf ar fin gwneud hynny, diolch i chi. O ran troseddau casineb, mae 40 y cant ohonynt yn ymwneud â chrefydd, a thros 50 y cant ohonynt yn erbyn Mwslimiaid, ac ychydig llai na hynny yn erbyn pobl Iddewig. Felly, mae angen gwirioneddol, rwy'n credu, inni fynd i'r afael â hyn. Rwy'n crybwyll hyn yn awr gan fod yr heddlu wrthi'n paratoi ar gyfer rhagor o hyn, a lefelau uwch o ddigwyddiadau, unwaith y byddwn yn gadael yr UE.
English: I think the Member said as part of his rather lengthy submission there that he'd written to the Cabinet Secretary and not received a response. If he wants to furnish -
Welsh: Credaf i'r Aelod ddweud, yn ei dystiolaeth eithaf hirfaith, ei fod wedi ysgrifennu at Ysgrifennydd y Cabinet ac yn dal i aros am ymateb. Os yw eisiau rhoi'r -
English: Four months ago.
Welsh: Bedwar mis yn ôl.
English: I would ask for two statements, the first - this will come as no surprise to the leader of the house - an update regarding staff in Swansea being made redundant by Virgin Media, this statement to include details of what the Welsh Government is doing to help the staff find alternative employment, and any update on the redundancy terms being offered. The second one - I would like to ask for a Government statement on higher level apprenticeships leading to degrees, which should include the number currently studying, the number of companies involved, and the support the Welsh Government is giving.
Welsh: Hoffwn ofyn am ddau ddatganiad, y cyntaf - ac ni fydd hyn yn syndod i arweinydd y Tŷ - diweddariad ynghylch diswyddiad staff gan Virgin Media yn Abertawe, gan gynnwys manylion yr hyn y mae Llywodraeth Cymru yn ei wneud i helpu'r staff i ddod o hyd i gyflogaeth amgen, ac unrhyw ddiweddariad ar y telerau diswyddo a gynigir. Yn ail - hoffwn ofyn am ddatganiad gan y Llywodraeth ar brentisiaethau lefel uwch sy'n arwain at raddau, a dylid cynnwys y nifer sy'n astudio ar hyn o bryd, nifer y cwmnïau sy'n cymryd rhan, a'r cymorth y mae Llywodraeth Cymru yn ei gynnig.
English: Leader of the house, this is the fifth time of asking, so I'm hoping I will get somewhere this time. We were promised an update on regulations that might affect local authorities and Natural Resources Wales's powers, with regard to regulating woodchip storage sites, and the fires that ensue from that. It's obviously been a big issue, not just for my region, but other regions as well. So, if we could have the well and long-promised update on that - . And, secondly, I wonder if you could also remind the Cabinet Secretary for Energy, Planning and Rural Affairs that, in July, I asked for a statement on whether there could be some update, or some consideration, of the Commons Act 2006, and whether there is any need to refresh regulations beneath that Act, to help communities who might be affected by commoners grazing - what shall we say? - irresponsibly. There are a few issues, which I'm sure you are aware of, in Gower. So, if we can have an update on that, I'm sure we'd both be delighted. Thank you.
Welsh: Arweinydd y Tŷ, dyma'r pumed tro i mi ofyn, felly rwy'n gobeithio am ganlyniad y tro hwn. Addawyd y byddwn yn cael yr wybodaeth ddiweddaraf ynglŷn â'r rheoliadau a allai effeithio ar bwerau Cyfoeth Naturiol Cymru a'r awdurdodau lleol, o ran rheoleiddio safleoedd storio naddion pren, a'r tanau a ddaw yn sgil hynny. Mae'n amlwg fod hyn wedi bod yn broblem fawr, nid yn unig yn fy rhanbarth i, ond mewn rhanbarthau eraill hefyd. Felly, pe gallwn gael yr wybodaeth ddiweddaraf hirddisgwyledig ar hynny - . Ac, yn ail, tybed a fyddai modd ichi atgoffa Ysgrifennydd y Cabinet dros Ynni, Cynllunio a Materion Gwledig, fy mod i, ym mis Gorffennaf, wedi gofyn am ddatganiad i egluro a ellid cael diweddariad am, neu ryw ystyriaeth o, Ddeddf Tiroedd Comin 2006, ac a oes angen diweddaru unrhyw reoliadau sy'n rhan o'r Ddeddf honno, er mwyn helpu cymunedau a allai gael eu heffeithio gan bori tir comin sydd - sut ddywedwn ni hyn? - yn anghyfrifol. Mae ambell i broblem, ac rwy'n siŵr eich bod yn ymwybodol ohonynt, ar Benrhyn Gŵyr. Felly, pe cawn yr wybodaeth ddiweddaraf am hynny, rwy'n sicr y byddai'r ddau ohonom wrth ein bodd. Diolch.
English: The Cabinet Secretary is nodding happily at me, so I'm sure she'll provide that update. On the woodchip thing, I rather thought that had happened, and I'm sorry it hasn't, and we'll chase it up.
Welsh: Mae Ysgrifennydd y Cabinet yn nodio ei ben, yn ddedwydd iawn, felly rwyf yn siŵr y bydd hi'n darparu'r diweddariad hwnnw. O ran y mater o naddion pren, roeddwn i'n credu bod hynny wedi digwydd, ac mae'n ddrwg gennyf nad ydyw. Byddwn yn mynd ar ei drywydd.
English: It's emerged over the weekend that more than 1,200 people who were infected with HIV as a result of contaminated blood, including 55 people in Wales, were pressurised into signing a waiver before getting ex gratia payments from the UK Government, and, after that, were then told that they also had hepatitis C. So, these people and their families - and, in Wales, 40 of those 55 have since died - are currently precluded from taking any further action, any legal action, although, thanks to Haemophilia Wales and the cross-party group's submission to the inquiry, the issue is included in the public inquiry's terms of reference. So, what can the Welsh Government do to ensure that the survivors, and the family members who have lost loved ones to HIV and hepatitis C, who signed this waiver in 1990, can also take part in this public inquiry into contaminated blood, which, of course, the victims have at least succeeded in getting off the ground? And can the Welsh Government also ensure that all necessary documents related to the HIV litigation, which are held by the Secretary of State for Wales and the Welsh Office, which was then the licensing authority, are disclosed to the inquiry? And I don't know whether the leader of the house is able to answer with those responses, or whether we ought to have a fuller statement at some point.
Welsh: Dros y penwythnos, daeth i'r amlwg fod dros 1,200 o bobl a heintiwyd gan HIV o ganlyniad i waed halogedig, gan gynnwys 55 o bobl yng Nghymru, wedi cael eu rhoi dan bwysau i lofnodi hepgoriad cyn iddynt gael taliadau ex gratia gan Lywodraeth y DU, ac, ar ôl hynny, wedi derbyn y newydd fod ganddynt hepatitis C. Felly, ar hyn o bryd ni all y bobl hyn, na'u teuluoedd - ac, yng Nghymru, mae 40 o'r 55 hynny wedi marw yn y cyfamser - gymryd unrhyw gamau pellach, unrhyw gamau cyfreithiol, er bod y mater, diolch i Hemoffilia Cymru a chyflwyniad y grŵp trawsbleidiol i'r ymchwiliad, bellach o fewn cylch gorchwyl yr ymchwiliad cyhoeddus. Felly, beth all Llywodraeth Cymru ei wneud i sicrhau bod y goroeswyr, a'r teuluoedd sydd wedi colli anwyliaid i HIV a hepatitis C, a lofnododd yr hepgoriad hwn ym 1990, hefyd yn gallu bod yn rhan o'r ymchwiliad cyhoeddus hwn i waed halogedig, ymchwiliad sydd, wrth gwrs, yn un o lwyddiannau'r dioddefwyr. A wnaiff Llywodraeth Cymru hefyd sicrhau bod yr holl ddogfennau angenrheidiol sy'n gysylltiedig ag ymgyfreitha HIV, sydd ym meddiant Ysgrifennydd Gwladol Cymru a Swyddfa Cymru, sef yr awdurdod trwyddedu ar yr adeg honno, yn cael eu datgelu i'r ymchwiliad? Ni wn a all arweinydd y tŷ ateb gyda'r ymatebion hynny, neu a ddylem gael datganiad mwy trylwyr ar ryw adeg.
English: My understanding of the situation at the moment is that the chair of the infected blood inquiry has been very clear that everyone who has evidence to contribute will be able to offer their evidence to the inquiry, either in writing or in person, and that the voices and experiences of all those affected by these events, including the people who she is mentioning, will be heard. The Welsh Government is registered as a core participant in the inquiry, and we've given our full commitment that any relevant documentation or evidence that we may hold in relation to any aspect of the infected blood scandal will be made available, as requested by the inquiry. So, should we be in charge of those documents, then we will be disclosing them. And I undertake to discuss with my two colleagues over here whether there is anything else we can do about any other documentation that might not have passed to us when the Assembly was formed.
Welsh: Fy nealltwriaeth i o'r sefyllfa ar hyn o bryd yw bod Cadeirydd yr ymchwiliad gwaed heintiedig wedi bod yn glir iawn y bydd pawb sydd â thystiolaeth i'w gyfrannu yn gallu cynnig eu tystiolaeth i'r ymchwiliad, naill ai'n ysgrifenedig neu wyneb yn wyneb, a bod lleisiau a phrofiadau pawb yr effeithiwyd arnyn nhw gan y digwyddiadau hyn, gan gynnwys y bobl y mae hi'n eu crybwyll, am gael eu clywed. Mae Llywodraeth Cymru wedi'i chofrestru fel un o gyfranogwyr craidd yr ymchwiliad, ac rydym wedi ymrwymo'n llwyr i gynnig unrhyw ddogfennau perthnasol neu dystiolaeth sydd gennym sy'n ymwneud ag unrhyw agwedd ar y sgandal gwaed heintiedig iddynt, fel y gofynnwyd gan yr ymchwiliad. Felly, os ydym ni'n gyfrifol am y dogfennau hynny, yna byddwn yn eu datgelu iddynt. Ac rwy'n bwriadu trafod gyda'm dau gyd-Aelod yma i weld a oes unrhyw beth arall y gallwn ei wneud ynglŷn ag unrhyw ddogfennau eraill a allai fod wedi'u trosglwyddo i ni pan ffurfiwyd y Cynulliad.